[{"text_idx": "#000001", "text": "Olulise ta\u0308htsusega riiklike ku\u0308simuste ja raportite arutelu\nOlulise ta\u0308htsusega riiklike ku\u0308simuste ja raportite arutelu detailvaade"}, {"text_idx": "#000002", "text": "Olulise ta\u0308htsusega riiklike ku\u0308simuste ja raportite arutelu detailvaade"}, {"text_idx": "#000006", "text": "Riigikogu on Eesti rahva esinduskogu, kuhu kuulub 101 liiget. Rahvas valib Riigikogu neljaks aastaks. Riigikogu ta\u0308htsaimad u\u0308lesanded on vo\u0303tta vastu seadusi ja otsuseid, teha parlamentaarset kontrolli ja arendada va\u0308lissuhtlust."}, {"text_idx": "#000007", "text": "Riigikogus on 11 alatist ja 3 erikomisjoni. Eriti ta\u0308htsate probleemide lahendamiseks moodustatakse uurimis- vo\u0303i probleemkomisjone."}, {"text_idx": "#000008", "text": "Riigikogu to\u0308o\u0308perioodi nimetatakse istungja\u0308rguks ja aastas on kaks korralist istungja\u0308rku. Riigikogu istungid on avalikud."}, {"text_idx": "#000009", "text": "Olulise ta\u0308htsusega riiklike ku\u0308simuste ja raportite arutelu"}, {"text_idx": "#000010", "text": "VI Riigikogu (Riigivolikogu ja Riigino\u0303ukogu)"}, {"text_idx": "#000012", "text": "Teeme otseu\u0308lekandeid istungisaalist ja komisjonide avalikest istungitest, samuti teistest Riigikogu olulistest su\u0308ndmustest."}, {"text_idx": "#000016", "text": "Eesti Konservatiivse Rahvaerakonna fraktsiooni esimees Martin Helme u\u0308tles oma ettekandes, et Rail Balticu teema on kaalukas nii rahanduslikus, majanduslikus ja regionaalpoliitilises mo\u0303ttes kui ka loodussa\u0308a\u0308stu mo\u0303ttes ja u\u0308ldise u\u0308hiskondliku debati mo\u0303ttes."}, {"text_idx": "#000017", "text": "Helme avaldas soovi, et uus valitsus ei rabistaks nende otsustega ja igal juhul kuulaks nii avalikkust kui ka parlamenti. Helme u\u0308tles, et Rail Baltic on sellise kaalukategooriaga teema, mille puhul rahva ka\u0308est loa ku\u0308simine vo\u0303i rahvaga selle asja koosko\u0303lastamine on va\u0308ga mo\u0303istlik."}, {"text_idx": "#000020", "text": "ARB MTU\u0308 juhatuse liige Priit Humal po\u0308o\u0308ras oma ettekandes muuhulgas ta\u0308helepanu ka raudtee ohutussu\u0308steemidele ja u\u0308tles, et projekti on vaja so\u0303ltumatult hinnata ning tellida uus tasuvusuuring."}, {"text_idx": "#000023", "text": "Vabaerakonna fraktsiooni nimel ko\u0303nelenud Artur Talvik avaldas projektile vastuseisu. Tema so\u0303nul on vaja avalikustada projektiga seotud uuringud. Konservatiivse Rahvaerakonna fraktsiooni nimel ra\u0308a\u0308kis Mart Helme. Ta u\u0308tles, et nende fraktsioon ei ole vastu mitte Eesti u\u0308hendamisele Euroopaga, vaid viisile, kuidas seda tehakse."}, {"text_idx": "#000024", "text": "Veel vo\u0303ttis so\u0303na Igor Gra\u0308zin, kes to\u0303i va\u0308lja omapoolsed vastuargumendid. Ju\u0308ri Adams juhtis ta\u0308helepanu, et Riigikogu liikmed peavad teema ka\u0308sitlemisel arvestama rahva huve. Jaak Madison toetas avatud poliitikat, kavandatud projektiga seotud materjalide avaldamist ning rahvaha\u0308a\u0308letust antud ku\u0308simuses. Ka Henn Po\u0303lluaas esitas oma vastuargumendid projektile."}, {"text_idx": "#000025", "text": "Riigikogu vo\u0303ttis ta\u0308nasel istungil vastu kaks seadust."}, {"text_idx": "#000026", "text": "Riigikogu vo\u0303ttis 92 pooltha\u0308a\u0308lega vastu keskkonnakomisjoni algatatud atmosfa\u0308a\u0308rio\u0303hu kaitse seaduse muutmise seaduse (319 SE). Seadusega ta\u0308iendatakse lubatud heitkoguse u\u0308hikutega kauplemise enampakkumistulu kasutamise korda ning lisatakse sa\u0308te, et kliimamuutuste leevendamiseks loodud kauplemisskeemide alusel antud toetuse tagasino\u0303udmise otsus on ta\u0308itedokument. Seadus ta\u0308psustab enampakkumisel saadud tulu kasutamise korda ning lisab sa\u0308tte, mille kohaselt vo\u0303ib vahendite kasutaja lubatud heitkoguse u\u0308hikutega kauplemisest saadavate vahendite kasutamiseks so\u0303lmida halduslepingu. Seadusesse lisandus ka sa\u0308te, mille kohaselt loetakse AO\u0303KSi ja va\u0308liso\u0303hu kaitse seaduse (VO\u0303KS) alusel erinevate kauplemissu\u0308steemide alusel saadud vahenditest antud toetuse taotluse rahuldamise otsuse kehtetuks tunnistamisel tehtud toetuse tagasino\u0303udmise otsus ta\u0308itedokumendiks ta\u0308itemenetluse seadustiku ta\u0308henduses. Seadusega ta\u0308psustatakse enampakkumisel saadud tulu kasutamise korda, sest alates 1. jaanuarist 2017. a jo\u0303ustuv AO\u0303KS ei vo\u0303imalda hetkel ko\u0303iki riigi eelarvestrateegias ette na\u0308htud meetmeid ellu viia ja seega enampakkumisel saadud tulu kasutada. Ta\u0308psustus ning halduslepingute so\u0303lmimise vo\u0303imalus tagab enampakkumistulu kasutamise."}, {"text_idx": "#000027", "text": "Riigikogu vo\u0303ttis vastu valitsuse algatatud veeseaduse muutmise seaduse (316 SE). Seaduse poolt ha\u0308a\u0308letas 87 ja vastu 7 saadikut. Seadus ajakohastab po\u0303llumajanduse kohta ka\u0308ivad va\u0308etiste kasutamise sa\u0308tted selliselt, et oleks tagatud Euroopa Komisjoni poolt Eesti suhtes algatatud nitraadidirektiivi rakendamise rikkumismenetluse raames esitatud vajakaja\u0308a\u0308miste likvideerimine. Peamised muudatused po\u0303llumajanduse valdkonnas on: so\u0303nniku laotamise ajalised piirangud kehtivad su\u0308gisperioodil senisest varem; ta\u0308psustatakse po\u0303lluraamatusse kantavaid andmeid ja sa\u0308testatakse va\u0308etamisplaani koostamise no\u0303ue."}, {"text_idx": "#000028", "text": "Riigikogu muutis ka kahe erikomisjoni koosseisu."}, {"text_idx": "#000029", "text": "85 pooltha\u0308a\u0308lega vo\u0303eti vastu Reformierakonna fraktsiooni esitatud Riigikogu otsus \u201cRiigikogu otsuse \u201cRiigieelarve kontrolli erikomisjoni moodustamine\u201d muutmine\u201c (344 OE), mis na\u0308eb ette nimetada erikomisjoni liikmeks Kristjan Ko\u0303ljala asemel Ju\u0308rgen Ligi."}, {"text_idx": "#000030", "text": "90 pooltha\u0308a\u0308lega vo\u0303eti vastu Reformierakonna fraktsiooni esitatud Riigikogu otsus \u201cRiigikogu otsuse \u201cJulgeolekuasutuste ja\u0308relevalve erikomisjoni moodustamine\u201d muutmine\u201c (345 OE), mis na\u0308eb ette nimetada erikomisjoni liikmeks Peep Aru asemele Arto Aas."}, {"text_idx": "#000031", "text": "Riigikogu lo\u0303petas valitsuse algatatud raamatupidamise seaduse muutmise seaduse eelno\u0303u (259 SE) teise lugemise. Kavandatav seadus muudab arveldamise avaliku sektoriga ta\u0308ielikult e-arvetel po\u0303hinevaks. Era- ja avaliku sektori vahelisel arveldamisel e-arvete kohustuslikuks muutmine tuleneb valitsuse pu\u0308stitatud eesma\u0308rgist edendada reaalaja majandust. Lisaks muudetakse raamatupidamise algdokumendile esitatavaid no\u0303udeid. Eelno\u0303uga sa\u0308testatakse kohustus, et alates 1. jaanuarist 2017 peab avalikule sektorile esitatav arve nii kauba mu\u0308u\u0308misel kui teenuse osutamisel olema e-arve. E-arve on arve, mille kogu ka\u0308itlemine toimub elektrooniliselt \u2013 arve edastatakse operaatori vahendusel u\u0308hest raamatupidamistarkvarast otse teise ning saaja ei pea enam arve andmeid ka\u0308sitsi sisestama. U\u0308leminek e-arvetele ta\u0308hendab avaliku sektori jaoks umbes 2,5 miljoni euro suurust kokkuhoidu aastas. E-arvetele u\u0308lemineku sujuvuse tagamiseks vo\u0303imaldab riik mikro- ja va\u0308ike- ning keskmise suurusega ettevo\u0303tetel kasutada e-arvete koostamiseks ja edastamiseks registrite ja infosu\u0308steemide veebipo\u0303hist tarkvara aastatel 2017-2018 tasuta. Eelno\u0303uga muudetakse raamatupidamise algdokumendile, na\u0308iteks lepingutele, kviitungitele, aktidele, saatelehtedele esitatavaid no\u0303udeid, et lihtsustada nende koostamist ning va\u0308ltida mittevajalikke andmete esitamist. Algdokumendi kohustuslikeks no\u0303ueteks ja\u0308a\u0308b ainult majandustehingu aeg, sisu ja arvna\u0308itajad. Ta\u0308iendavad no\u0303uded ja\u0308a\u0308vad kehtima u\u0308ksnes raamatupidamise kohustuslaste vahel esitatavatele arvetele, na\u0308iteks kahe ettevo\u0303tja vahelisel mu\u0308u\u0308giarvel. Juhtivkomisjon esitas eelno\u0303ule ka kuus muudatusettepanekut. U\u0308he muudatusena lisatakse eelno\u0303ule jo\u0303ustumissa\u0308te eesma\u0308rgiga jo\u0303ustada raamatupidamise seaduse muudatused 2017. aasta 1. jaanuarist."}, {"text_idx": "#000032", "text": "Riigikogu istungite videosalvestisi saab vaadata "}, {"text_idx": "#000034", "text": "Riigikogu ei toetanud valitsusele ettepaneku tegemist to\u0308o\u0308tada va\u0308lja tegevuskava Tallinna Haigla rajamiseks 28.09.2023\nRiigikogu ei vo\u0303tnud sobimatute rajatiste eemaldamise seadust uuesti vastu 27.09.2023\nRiigikogu lo\u0303petas u\u0308he eelno\u0303u esimese lugemise 26.09.2023\nRiigikogus pa\u0308riti aru koolilo\u0303unate riikliku toetamise kohta 25.09.2023"}]